b'\n_START_ARTICLE_\nContinent\n_START_SECTION_\nCompara\xc8\x9bii \xc3\xaentre continente\n_START_PARAGRAPH_\nAsia de\xc8\x9bine cea mai mare \xc3\xaentindere de uscat, iar Oceania cea mai mic\xc4\x83. \xc3\x8en Africa este cel mai cald, pe c\xc3\xa2nd \xc3\xaen Antarctida este cel mai rece. Cea mai lung\xc4\x83 coast\xc4\x83 este cea a Asiei, iar cea mai scurt\xc4\x83 cea a Africii. Cel mai populat continent este Asia, pe c\xc3\xa2nd cel mai pu\xc8\x9bin populat (exclusiv Antarctida) este Australia. Cele mai multe state le are Africa (53). Cel mai nordic punct de uscat este Insula Oodaq, \xc3\xaen largul \xc8\x9binutului numit \xe2\x80\x9eNorth Peary Land\xe2\x80\x9d din Groenlanda. Cea mai veche roc\xc4\x83 descoperit\xc4\x83 p\xc3\xa2n\xc4\x83 acum este zirconul din Australia de Vest, 4,4 miliarde de ani (pentru compara\xc8\x9bie, P\xc4\x83m\xc3\xa2ntul are cca 4,57 miliarde de ani).\n_START_SECTION_\nMasa continetal\xc4\x83\n_START_PARAGRAPH_\nVechile scuturi precambriene apar \xc3\xaen mijlocul continentelor. Scutul e, de obicei, acoperit de roci sedimentare, mai tinere, uneori poate fi \xc8\x99i expus. Lan\xc8\x9burile muntoase de la marginile continentelor se formeaz\xc4\x83 prin ciocnirea pl\xc4\x83cilor continentale cu cele oceanice. Mun\xc8\x9bii cuta\xc8\x9bi din centrul continentelor marcheaz\xc4\x83 locul unde s-au ciocnit 2 pl\xc4\x83ci continentale \xc8\x99i s-au sudat.\n_START_SECTION_\nAntarctida\n_START_PARAGRAPH_\nEste un continent acoperit aproape \xc3\xaen \xc3\xaentregime de ghea\xc8\x9b\xc4\x83 ve\xc8\x99nic\xc4\x83. Aici se afl\xc4\x83 Polul Sud al P\xc4\x83m\xc3\xa2ntului.\n_START_SECTION_\nAustralia\n_START_PARAGRAPH_\nEste format\xc4\x83 din marele teritoriu de uscat Australia \xc8\x99i insule \xc8\x99i grupuri de insule din sudul Oceanului Pacific: Tasmania, Polinezia (inclusiv Noua Zeeland\xc4\x83), Melanezia, Micronezia \xc8\x99i altele.'